ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
11 ก.พ. 2559

สรุปตลาดภาคเช้า  
ตลาดภาคเช้าปิดปรับตัวลดลงเล็กน้อย ขณะที่ตลาดรอบบ้านยังเคลื่อนไหวไร้ทิศทางสลับบวกและลบ สำหรับกลุ่มที่ปรับตัวลงนำโดยกลุ่มพลังงานจากแรงกดดันของราคาน้ำมันดิบที่อ่อนตัวลง ขณะที่ กลุ่มที่ยังแข็งแรงกว่ากลุ่มอื่นยังคงเป็นกลุ่ม ICT นำโดย THCOM สำหรับตลาดเช้า SET ลบ -1.23 จุด ปริมาณการซื้อขาย ปริมาณการซื้อขาย 1.5 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวบริเวณ 1,300 จุด โดยตลาดยังสามารถเกาะโมเมนตัมบวกจากที่ยืนที่ระดับ 1,300 จุด ซึ่งได้ปัจจัยหนุนจากค่าเงินดอลลาร์ที่อ่อนค่าลง สะท้อนการคาดหมายการชะลอปรับขึ้นดอกเบี้ย สำหรับประเด็นหลักที่แนะนำให้จับตาคือ แรงขายที่หนาแน่นของนักลงทุนต่างชาติ รวมวัน จ-อ มียอด Nes Sell รวมกัน 5 พันล้านบาท โดยแนะนำลดน้ำหนัก Big Cap มาถือหุ้น Small Cap ที่มีปัจจัยเด่นเฉพาะตัวมากขึ้น
 
วิเคราะห์ทางเทคนิค
ARIP 
ราคาปิด 0.89 บาท
แนวรับ 0.88 บาท          
แนวต้าน 1.03 บาท
แนว cut loss หากราคามีแนวโน้มหลุด 0.85 บาท
 
กราฟ ARIP สร้าง 2 สัญญาณซื้อแล้ว คือการตัดผ่านกรอบสามเหลี่ยม และจะมุ่งหน้าไปยังแนวต้าน 1.03 บาท ขณะที่ Stoch ดีดตัวขึ้นไม่สร้าง low ใหม่ หรือเรียกว่า divergence สนับสนุนเป็นสัญญาณที่ 2 คาดว่าราคาจะดีดตัวต่อไป แนะนำเก็งกำไร
 
เด็กแนว
ABC ยกทรงชั้นดีมีมาตรฐาน วันนี้มาสนใจเพราะว่าบริษัทเผยตัวโครงการอสังหาแรกออกมาแล้วคือคอนโดที่สุขุมวิทแบบไฮเอ็นด์ เล่นทั้งทีก็ของสูงไปเลย มูลค่าโครงการเริ่มต้นที่ 2.5 พันล้านบาท คิดแบบหลักมาตรฐานกำไรจะอยู่ราว 18% หลังรับรู้รายได้ทั้งหมด หรือเทียบเท่า 450 ล้านบาทในปี 60 จำนวนเท่านี้ถือว่าไม่มาก
แต่เมื่อเทียบกับราคาหุ้นที่ลงมาลึกแล้วทำให้การประเมินมูลค่าทำได้ง่ายและน่าสนใจ  นอกจากนี้ถ้านับธุรกิจบริการที่ไปซื้อมา เช่น โรงพยาบาลสัตว์ โรงเรียนนานาชาติที่เชียงใหม่ ธุรกิจ ABC point น่าจะทำให้กำไรยืนพื้นราว 500 ล้านบาท แต่ถ้าสามารถซื้อโครงการอสังหาเพิ่มเติมตามนโยบายของบริษัท 10 แห่ง จะทำให้ตัวเลขไปได้เร็วกว่านี้
หากเราใช้กำไรที่ 500 ล้านบาท สามารถจะคิดมูลค่าด้วย PE 12 เท่าได้ที่ 0.80 บาท fully diluted จากหุ้นไม่นับวอแรนท์ในปี 60 เท่ากับว่าเราประเมินกำไรได้แล้วจากที่ก่อนหน้านี้ประเมินไม่ได้เพราะไม่เห็นโครงการอะไรเลย ประกอบกับราคาหุ้นที่ลงมามากแล้ว ทำให้ราคานี้มี upside ถึง 56% จัดว่าไม่เลวเลยละ
กราฟ ABC ลงลึกสุดใจ แต่ indicators ไม่ลงแล้ว นี่คือสัญญาณในการใกล้ฟื้นตัว และแท่งเทียนมีโครงสร้างแอ่งกระทะ มองยังไงก็ต้องมีการ rebound เกิดขึ้นสักรอบ โดยเบื้องต้นคาดว่าจะทดสอบเส้นค่าเฉลี่ย 3 กษัตริย์ที่ 0.60 บาทก่อน หลังจากนั้นมาต่อดูกันอีกทีว่าแรงส่งเป็นเช่นไร